Camera de filmat era însă cu spatele la coada de la secția de votare, astfel încât în spatele reporterului strada din capitala Franței părea goală, scrie Pagina de Media.

Românii au sesizat intenția reporterului și au cerut să întoarcă aparatul de filmat spre coadă. "Băsiștii agresează reporterul România TV", a titrat pe burtieră postul TV în momentele care au urmat, după care a interupt transmisia și a difuzat melodia "Noi suntem români, cu Nicolae Furdui Iancu."

Capturile au fost realizate de ActiveWatch.

ActiveWatch detaliază momentul:

Echipa România TV a fost întreruptă și contrazisă de niște cetățeni din Paris, în momentul în care anunța că la secțiile de votare nu mai sunt cozi. Cameramanul România TV transmitea niște cadre neutre, puțin populate, în momentul în care o altă persoană i-a împins camera spre cealaltă parte a străzii, unde era coada de alegători.